IRPC โดนโควิด-19 พ่นพิษ ฉุดผลงาน Q2 ขาดทุน-ลุ้นครึ่งปีหลังฟื้นตัว
IRPC โดนโควิด-19 พ่นพิษ ฉุดผลงาน Q2 ขาดทุน-ลุ้นครึ่งปีหลังฟื้นตัว
IRPC โดนโควิด-19 พ่นพิษ ฉุดผลงาน Q2 ขาดทุน-ลุ้นครึ่งปีหลังฟื้นตัว
10 ส.ค. 2563

บริษัท ไออาร์พีซี จำกัด (มหาชน) หรือ IRPC รายงานผลการดำเนินงานประจำไตรมาส 2/63 สิ้นสุด วันที่ 30 มิ.ย.2563 ดังนี้

สำหรับไตรมาส 2/2563 เปรียบเทียบไตมาส 2/2562 บริษัทฯมีรายได้จากการขายสุทธิลดลง 27,332 ล้านบาทท หรือลดลงร้อยละ 47 เนื่องจากราคาขายลดลงร้อยละ 36 และปริมาณขายลดลงร้อยละ 11 โดยโรงกลั่นน้ำมันใช้อัตราการกลั่นอยู่ที่ 189,000  บาร์เรลต่อวัน ลดลงร้อยละ 9 Market GIM ลดลง 760 ล้านบาท หรือร้อยละ 14 (ลดลง 0.65 เหรียญสหรัฐฯ ต่อบาร์เรล) เนื่องจากส่วนต่างราคาผลิตภัณฑ์ทั้งปิโตรเลียม และปิโตรเคมี ปรับตัวลดลงจากผลกระทบของ COVID-19
โดยบริษัทฯ มีกำไรจากสต๊อกน้ำมันสุทธิลดลง 402 ล้านบาท ส่งผลให้ Accounting GIM ลดลง 1,162 ล้านบาท หรือร้อยละ 20 ขณะที่ค่าใช้จ่ายดำเนินงาน (OPEX) ลดลง 498 ล้านบาท หรือร้อยละ 13 ส่งผลให้ EBITDA ลดลง 799  ล้านบาท หรือ  35
บริษัทฯ มีต้นทุนการเงิน 10 ล้านบาท หรือร้อยละ 2 โดยมีขาดทุนจากการทำสัญญาอนุพันธ์ทางการเงิน 26 ล้านบาท เทียบกับไตรมาสเดียวกันของปีก่อนมีกำไร 490 ล้านบาท และบันทึกกำไรจากอัตราแลกเปลี่ยนเพิ่มขึ้น 140 ล้านบาท จากค่าเงินบาทแข็งค่า ส่งผลให้ผลกำไรไตรมาส 2/63 มีผลขาดทุน 411  ล้านบาท เทียบกับไตรมาส 2/2562  มีกำไรสุทธิ 507 ล้านบาท
โดยก่อหน้า นายนพดล ปิ่นสุภา กรรมการผู้จัดการใหญ่ บริษัท ไออาร์พีซี จำกัด (มหาชน) หรือ IRPC เปิดเผยว่า แนวโน้มผลการดำเนินงานในช่วงครึ่งหลังปีนี้ บริษัทคาดว่าจะมีกำลังการกลั่นน้ำมันเพิ่มขึ้นเป็น 2-2.05 แสนบาร์เรลต่อวัน จากการผลิตเต็มกำลังอยู่ที่ 2.15 แสนบาร์เรลต่อวัน ส่งผลให้ในช่วงครึ่งหลังของปีนี้คาดว่าผลประกอบการจะดีขึ้น
นอกจากนี้ส่วนต่างราคาผลิตภัณฑ์ (สเปรด) จะปรับตัวดีขึ้น มาร์จิ้นโรงกลั่นน้ำมันก็ยังอยู่ในเกณฑ์ที่ดี ทำให้ทั้งปี 2563 คาดว่า Market GIM จะอยู่ที่ 9-10 เหรียญสหรัฐต่อบาร์เรล เทียบกับปี 2562 อยู่ที่ 8.7 เหรียญสหรัฐต่อบาร์เรล อย่างไรก็ตามยังต้องจับตาทิศทางราคาน้ำมันดิบ เบื้องต้นประมาณว่าราคาน้ำมันปีนี้จะทรงตัวอยู่ที่ 40-50 เหรียญสหรัฐต่อบาร์เรล